Хафез
Разказвал съм и пак ще кажа…

Превод от персийски (фарси): Йордан Милев, 1969

chitanka.info

Разказвал съм и пак ще кажа:

аз съм отчаян горд човек.

Не е виновен никой, никой.

Сам тръгнах в тоя път нелек.

Повтарял съм и ще повторя,

дори наричан папагал,

това, което бог е казвал

от вчера и от памтивек.

Ще бъда трън, ако си цвете;

ако си лък — ще съм стрела.

И ще раста върху ръцете,

отгледали ме в студ и пек.

Приятели, о, нека упрек

не чуя никога от вас.

Една безценна перла имам,

за вас — звезда, за мене — лек.

Аз знам: с дервишката си дреха

да пееш, е позор и срам.

Ах, тя ръждивостта ми даде

на вагабонтин в моя век.

На друго място са сълзите

и песните на любовта.

А аз в нощта със радост свиря,

а после плача тих и лек.

Хафез, ти вчера ме зарече

от вино… Не бъди дребнав!

Аз търся механата вече

и мирис сладостен и мек.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.